
Itaguyod ang karapatan 
ng Bangsamoro sa pagpapasya-sa-sarili 
at sa kanilang lupang ninuno 


À ng usapin ng pagrespeto sa magkatu- Upang bigyang-matwid ang muling 


wang na karapatan ng mga pamban- pinaigting na digma laban sa 
sang minorya sa pagpapasya-sa-sarili Bangsamoro, sinusulsulan ng rehi- 
at sa kanilang lupang ninuno ang nasa ubod meng US-Arroyo ang sobinismong an- 
ng paglaban ng mamamayang Moro sa daan- ti-Moro at binabaluktot ang usapin ng 
daang taon nang pambansang pang-aapi pagpapasya-sa-sarili at lupang ninu- 
sa kanila. Kaya naman puspusan itong igi- ( no. Sumasabay pa sa pag-uu- 
niit ng Moro Islamic Libe- i - -f pat ng naghaharing rehimen 
ration Front (MILF) sa fa 7 A maging ang ilang elemento ng 
pakikipagnegosasyong Ng r LAN reaksyunaryong oposisyon. 
pangkapayapaan sa rehi- PS Sa gayon, natatabunan at 
meng US- Arroyo. nababaluktot ang usapin ng 
Ngunit malinaw na ma- katarungan sa pagkilala sa 
kakamit lamang nila ito sa karapatan sa pagpapasya- 
pamamagitan ng pagpapa- sa-sarili at lupang ninuno 
tuloy at ibayong pagsusu- ng Bangsamoro para palaba- 
long ng kanilang rebolu- sing paghahati-hati at pami- 
syonaryong armadong paki- migay ito ng pambansang teri- 
kibaka. Tuluyan at tahasan / toryo ng Pilipinas. 
nang tinalikuran ng nag- x Sa harap ng tumitinding 
haharing rehimen ang paki- N reaksyunaryo, sobinista at 
kipag-usap pangkapayapaan pasistang atake laban sa 
sa MILF. Pinag-iibayo nito ngayon Bangsamoro, mahalagang 
ang pag-atake sa Bangsamoro. Ginamit lamang nito magkaisa ang mamama- 
ang usapin ng lupang ninuno at pagpapasya-sa- | yang Pilipino, kasama 
sarili ng Bangsamoro para ilu- ` ang Bangsamoro at iba 
sot ang pakanang makapa- ; pang pambansang minor- 
ngunyapit pa sa poder. ya. Isang mahalagang bahagi nito 


Mga tampok sa Pang-aagaw sa lupang Mamamayan, 81 armas nasamsam ng 
i i ninuno ng mga Moro sinasalanta ng AFP BHB sa mga taktikal 
isyung Ito... PAHINA 4 | sa Mindanao PAHINA 6 | na opensiba PAHINA 11 


ang pag-iibayo ng magkahiwalay 
subalit magkaagapay na pagsusu- 
long ng rebolusyonaryong arma- 
dong pakikibaka ng Bangsamoro Is- 
lamic Armed Forces at Bagong Huk- 
bong Bayan. Kailangan din ang 
pagtutulungan ng MILF at ng mga 
pambansa-demokratikong rebolu- 
syonaryong pwersa sa pagpapala- 
kas at pagpapalawak ng rebolusyo- 
naryong nagkakaisang prente at sa 
iba't iba pang aspeto ng gawaing 
pampulitika. 

Dapat iwaksi ng mamamayang 
Pilipino ang pang-aapi at sobinis- 
mo laban sa Bangsamoro at iba 
pang pambansang minorya na pi- 
nalalaganap ng mga reaksyunar- 
yong naghaharing uri. Tulad ng iba 
pang Pilipino, inaapi sila ng imper- 
yalismo, pyudalismo at burukrata 
kapitalismo. Dagdag dito, dumara- 
nas sila ng partikular pang pam- 
bansang pang-aapi, kabilang ang 
mahabang kasaysayan at walang ti- 
gil na pangangamkam sa kanilang 
lupang ninuno at likas na yaman. 
Ginagamitan sila ng dahas, mga re- 
aksyunaryong batas at programa at 
samutsaring mga panlilinlang at 
pakana. Pinagkakaitan sila ng kina- 
kailangang mga serbisyong pang- 
kagalingan. Pinananatiling atrasa- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


do at gipit ang kanilang kalagayan. 
Kabilang sila sa pinakamahihirap sa 
buong bayan. Inaalipusta at tina- 
trato silang mga “mababang kla- 
seng Pilipino.” 

Nakaukit na sa kasaysayan ng 
Pilipinas ang maningning na paki- 
kibaka ng mga pambansang minor- 
ya laban sa pambansang pang- 
aapi. 

Ang paglaban ng Bangsamoro 
ay isa sa pinakamatitindi at pina- 
kapursigido. Dahil sa kanilang de- 
terminasyon, target sila ng maba- 
bagsik na ekspedisyong militar, 
matitinding panggegera at kam- 
panya ng henosidyo mula pa noong 
panahon ng kolonyalismong Espa- 
nyol at Amerikano hanggang sa ka- 
salukuyang papet na paghahari. 
Layunin ng lahat ng ito ang duru- 
gin sila upang lubos silang maipai- 
lalim sa reaksyunaryong kapangya- 
rihan, hati-hatiin at kamkamin ang 
kanilang lupang ninuno at panatili- 
hin silang sadyang pinakaagrabya- 
do sa lipunan. 

Sa tulak at suporta ng US, isi- 
nusulong ngayon ng naghaharing 
rehimen at mga armadong pwersa 
nito at ng iba pang sagad-sagarang 
reaksyunaryo ang isang malupit na 
kampanyang militar laban sa 

Bangsamoro. Pilit nilang inihihi- 
walay ang armadong kilusang 
Bangsamoro sa iba pang mamama- 
yan sa Mindanao at buong bansa. 
Ginagamit nila ang apoy ng sobi- 
nismo at relihiyosong panatisismo 
para supilin sila. 

Mabibigo lamang ang kampan- 
yang ito kung mabubuo ang pam- 
bansa at lokal na pagkakaisa ng 
Bangsamoro at iba pang mamama- 
yang Pilipino. Tungo rito, narara- 
pat na kilalanin ang mga istori- 
kong riyalidad at pagkaisahin ang 
mga makatarungan at lehitimong 
interes at mga karapatan ng mga 
Moro at iba pang mamamayan. Sa 
pagtatatag at pagpapalawak ng re- 
bolusyonaryong nagkakaisang 
prente sa mismo nilang lugar at bi- 
nabawing lupaing ninuno, mahala- 
ga ang puspusang paghimok sa na- 
kararaming mamamayan at pagbu- 
buo ng pagkakaisa sa komun at 
partikular na mga adhikain ng mga 
Moro at di Moro. Mabisang magsi- 
silbi rito ang pinalalawak na kon- 
septo at kilusan ng Bangsamoro na 
sumasaklaw maging sa iba pang 
pambansang minorya at aping ma- 
mamayang di katutubong Moro na 
may malaki-laking bilang sa loob 
ng teritoryo ng Bangsamoro. Sa 
aspetong ito, malaki ang makaka- 
mit sa mahigpit na koordinasyon 
at kooperasyon sa rebolusyonar- 
yong gawain ng mga pambansa- 
demokratikong pwersa sa lugar at 
mga kanugnog na lugar ng Bangsa- 
moro. 

Ang pagpawi sa pambansang 
pang-aapi sa Bangsamoro at mi- 
noryang mamamayan ay matatamo 
lamang sa ilalim ng isang bagong 
rebolusyonaryong kalagayan. Sa 
paglaya ng bansa mula sa imper- 
yalismo at lahat ng reaksyon ma- 
papawi ang pambansang pang- 
aapi, pagsasamantala at pangha- 
hamak sa mga pambansang minor- 
ya, matatamo ang sarili nilang 

Mga taktikal na opensiba 
bilang pakikiisa 
sa pakikibakang Moro 


ng papatinding pang-aatakeng militar la- 

ban sa Moro Islamic Liberation Front at ka- 
akibat nitong malawakang pagpapalikas ng 
mga sibilyang Moro at di-Moro sa kanilang mga 
komunidad ay nangangailangan ng direktang 
tugon mula sa rebolusyonaryong kilusan ng 
mamamayang Pilipino. Ito ang pahayag ni Jor- 
ge "Ka Oris" Madlos, tagapagsalita ng National 
Democratic Front-Mindanao noong Agosto 25. 

Gayunpaman, pinapayuhan din ni Ka Oris 
ang MILF na tumalima sa mga internasyunal na 
tuntunin ng digma at mga protocol para sa in- 
ternal na armadong tunggalian para makuha 
nito ang simpatya at suporta ng mamamayan. 
Ang kawastuan ng armadong pakikibaka ng 
mamamayang Moro para sa pagpapasya-sa-sa- 
rili ay hindi dapat matabunan ng masasamang 
epekto ng kapinsalaan at kamatayan ng mara- 
ming sibilyan, dagdag pa niya. 

Nagpaabot din ng pakikiisa ang Moro Re- 
sistance and Liberation Organization (MRLO) 
sa kasalukuyang pakikibaka ng MILF. Ang MR- 
LO ang pambansa-demokratikong lihim na or- 
ganisasyong masa ng mga Moro sa ilalim ng 
NDFP. Ayon sa MRLO, napananatili lamang ng 
Bangsamoro ang kanilang mga lupain dahil 
na rin sa ilang dekadang armadong pakikiba- 
ka ng mga rebolusyonaryong pwersa sa hanay 
ng Moro upang depensahan ito. Sa gayon, 
wasto at nararapat lamang na patuloy na 
tahakin ng MILF at mamamayang Moro ang 
landas ng armadong pakikibaka at pakikipag- 
kaisa sa iba pang pwersang rebolusyonaryo 
para labanan ang mga pang-aatake ng rehi- 
meng US-Arroyo. ABI 

pamamahala, mapauunlad ang kanilang pama- 
yanan at maisusulong ang kanilang kapakanan. 
Sa lubos na pagkakamit ng pambansang kala- 
yaan at demokrasya, makatitindig nang mala- 
ya, pantay-pantay, may pagkakapatiran at ba- 
tayan sa lahatang-panig na pag-abante ang la- 
hat ng mamamayan at nasyunalidad sa nagka- 
kaisang bansang Pilipinas. ABI 

Pagkilala sa karapatan 
sa lupang ninuno 

ang salalayan ng tunay 
na awtonomya 


Mga halaw sa pahayag ni Simon “Ka Filiw” Naogsan, Ta- 
gapagsalita, Cordillera People's Democratic Front (Agosto 
25, 2008) 


Mt na itinataguyod ng Cordillera People's Demo- 
cratic Front (CPDF) ang karapatan ng mga pamban- 
sang minorya na ipagtanggol ang kanilang lupa, buhay 
at kayamanan. Taliwas sa pagpapalabo ng GRP sa kon- 
septo ng lupang ninuno, naniniwala ang CPDF na ang 
pagkilala sa karapatan sa lupang ninuno ay kailangang- 
kailangan sa pagkakamit ng tunay na rehiyunal na awto- 
nomya. At ang tunay na awtonomya ay makakamit la- 
mang sa balangkas ng isang tunay na malaya at demo- 
kratikong estado na malaya sa imperyalistang kontrol, 
katutubong pyudalismo at burukratang kapitalismo. 

Hangga't umiiral ang kasalukuyang bulok na siste- 
ma, hindi maaaring makamit ang tunay na awtonomya. 
Anumang awtonomus na kaayusan ay magiging bahagi 
lamang ng bulok na makinarya at laruan ng mga opor- 
tunistang pulitikong nagnanais ng kapangyarihan at ka- 
yamanan. Hangga't walang pambansang pagpapasya-sa- 
sarili, hindi kailanman magkakaroon ng tunay na rehi- 
yunal na pagpapasya-sa-sarili. 

Ang inaaping mga pambansang minorya ay may ka- 
rapatang humiwalay, laluna sa mga kalagayan ng pam- 
bansang pang-aapi. Katunayan, ang inaapi at pinagsa- 
samantalahang mamamayang Pilipino ay dapat humiwa- 
lay sa umiiral na malakolonyal at malapyudal na esta- 
dong pinaghaharian ng mga uring panginoong maylupa- 
komprador na kasalukuyang pinamumunuan ni Gloria Ar- 
royo. Dapat makamit ng buong mamamayang Pilipino 
ang ganap na pambansang pagpapasya-sa-sarili mula sa 
pagkakasaklot ng imperyalismong US. 

Kaming mamamayang Cordilleran at ang mamama- 
yang Moro ay may komun na kasaysayan ng pambansang 
pang-aapi. Pareho kaming biktima ng paglabag ng esta- 
do sa aming karapatan sa pagpapasya-sa-sarili--sa mga 
di makatarungang batas hinggil sa lupa, mga patakaran 
at proyektong nagkakait sa amin ng aming mga lupang 
ninuno: sa paglabag at pambabaluktot sa aming katutu- 
bong mga sistemang sosyo-pulitikal, sa institusyonali- 
sadong diskriminasyon at sobinismong Kristyano, sa ko- 
mersyalisasyon at bastardisasyon ng aming kultura, at 
sa istorikong pagkakait sa amin ng mga serbisyong pan- 
lipunan ng gubyerno. 


Usapang pangkapayapaan, tinalikuran 


na ng rehimeng Arroyo 


(| kapag nang tinalikuran ng rehimeng US-Arroyo 
ang pakikipag-usapang pangkapayapaan sa Mo- 
ro Islamic Liberation Front (MILF) nang buwagin ni- 
to ang peace panel na humaharap sa MILF. 

Inianunsyo ito ng Malacafiang nitong Setyem- 
bre 3, ilang araw matapos iwaksi ni Arroyo ang Me- 
morandum of Agreement on Ancestral Domain 
(MOA-AD) at sabihing wala siyang ibinigay na aw- 
torisasyon sa mga negosyador ng gubyerno para pu- 
masok sa kasunduang ito. 

Bago ito, tuluy-tuloy ang pagdagsa ng mga ar- 
madong pwersa ng AFP sa Mindanao para salakayin 
ang mga pwersa ng Bangsamoro Islamic Armed For- 
ces (BIAF). Halos dalawang linggo na ang walang 
puknat na pambobomba at militarisasyon ng AFP sa 
mga komunidad na nagdulot ng mga pinsala, mala- 
wakang ebakwasyon at kahirapan sa mahigit 
500,000 nang sibilyan. Sa kabila ito ng pagtanggi 
ng Malacafiang at ng AFP na todo-todong gera na 


ang inilulunsad nila laban sa MILF. 

Kaalinsabay, idineklara na rin ng Malacafiang na 
hindi na ito makikipag-usapang pangkapayapaan sa 
anumang armadong pwersa, pati na sa pambansa- 
demokratikong rebolusyonaryong pwersa. Ang anu- 
mang pakikipag-usap ay nakabatay na sa “pagdidi- 
sarma, pagdedemobilisa at rehabilitasyon” (demo- 
bilization, disarmament and rehabilitation) ng mga 
armadong pwersa nito. Idinagdag pa ni Defense 
Secretary Gilbert Teodoro na wala nang saysay ang 
MILF at ang mas mahalaga pang makausap ay ang 
mga “nasa lokalidad.” Sa gayon, ang kakausapin na 
lamang ng rehimen ay ang sarili nitong anino. 

Tumanggi ang MILF sa panawagan ng Malaca- 
Aang na sumuko na ito. Iginiit nitong kanyang pa- 
ninindigan ang mga nilalaman ng MOA-AD bilang 
isang upisyal na kasunduan, at ang karapatan ng 
mga pwersa ng Bangsamoro sa armadong pagtang- 
gol sa sarili. [AB 


Kasaysayan ng pang-aagaw 


sa lupang ninuno ng mga Moro 


anggang nang magwakas 
H? kolonyalismong Espa- 

nyol sa pagtatapos ng ika- 
19 siglo, binubuo pa ng mga katu- 
tubong Moro ang di bababa sa 75% 
ng populasyon ng Mindanao. Patu- 
nay ito ng matagumpay na pagta- 
tanggol ng mga Moro sa kanilang 
lupaing ninuno. Subalit mula nang 
sakupin ng kolonyalismong US ang 
Pilipinas, unti-unti silang napaa- 
tras at dumanas ng malalaking ka- 
biguan. Ipinailalim sila sa kolonyal 
at neokolonyal na paghahari na 
nagtangkang lipulin ang kanilang 
lahi. 

Bunga ng ipinataw na mga re- 
aksyunaryong batas, panlilinlang 
at matinding gerang etnosidyo ni- 
tong nagdaang mahigit isandaang 
taon, wala pang 17% ng teritoryo 
ng Mindanao ang tinitirhan pa rin 
ng mga Moro, at kalakhan nito'y 

mga ilang at tigang na lupain sa 
malalayong kabundukan. Mahigit 
80% na ngayon ng mga Moro ang 
walang nabubungkal na lupa. Ang 
kanilang mga prubinsya at isla ang 
pinakamahihirap sa buong bansa. 


Pagbalewala sa lupang ninu- 
no. Nang sakupin ng US ang Pilipi- 
nas, kaagad nitong isinabatas ang 
Land Registration Act (LRA) para sa 
pagrerehistro ng mga lupain at 
pagbabayad ng buwis sa lupa. Ta- 
hasang binalewala ng Public Land 
Act (PLA) 718 noong 1903 ang aw- 
toridad sa lupa ng mga katutubong 
lider at sa halip ay isinailalim ito 
sa absolutong awtoridad ng kolon- 
yal na estado. Sa ilalim ng PLA 
926, anumang lupaing di inirehis- 
tro sa LRA ay ituturing na pampub- 
likong lupain at isasailalim sa ko- 
lonyal na estado. 

Ang Mining Law ng 1905 ay 
nagdeklarang lahat ng pampubli- 
kong lupain ay bukas sa eksplora- 
syon para sa pagmimina. Pinahin- 
tulutan nito ang dayong pag-aari 
at binigyang-daan na makapa- 
ngamkam ang mga korporasyong 
Amerikano ng malalawak na lupain 
sa Mindanao, Cordillera at marami 
pang lugar sa bansa. Kasabwat ng 
mga papet na upisyal, nakapa- 
ngamkam ng malalawak na lupain 

ang mga dayong kapitalista at 
lokal na naghaharing uri gamit ang 
masalimuot na burukratikong pro- 
sesong nakasaad sa Cadastral Act 
(batas para sa pagmamapa ng mga 
lupain) ng 1907 at pagsusumite ng 
mga pekeng sarbey ng lupa. 

Pagpapapasok ng mga setler 
at pagtaboy sa mga Moro. Mula sa 
panahon ng kolonyalismong US 
hanggang sa ilalim ng diktadurang 
Marcos, hinikayat ng mga reaksyu- 
naryo ang pagpasok ng mga setler 
sa mga lupaing ninuno ng mga Mo- 
ro at iba pang pambansang minor- 
ya. Ito ang ginamit na paraan para 
itaboy ang mga Moro, agawin ang 
kanilang mga lupain at wasakin 
ang pagkakaisa ng mamamayan. 
Itinuring itong “tanging mapag- 
pasyang solusyon” sa nagpapatu- 
loy na paghihimagsik ng mga Moro 
sa Mindanao. 

Noong 1913, ipinwesto ng gub- 
yernong kolonyal ang mga setler sa 
gitna ng mga lupaing ninuno ng 
mga Moro sa Cotabato, Lanao at 
Basilan. Inakit sa mga lugar na ito 
ang libu-libong setler para sa simu- 
la ay humalo sa mga Moro hang- 
gang unti-unti nang masapawan at 
mapalitan ang mga ito. Sa PLA 
2254, nilimita sa maksimum na wa- 
long ektarya ang maaaring ariing 
lupa ng mga Moro habang 16 na 
ektarya naman ang maaaring ariin 
ng mga bagong setler. Sa PLA 
2874, itinaas sa 10 ektarya ang 
maaaring ariin ng mga Moro ha- 
bang itinaas sa 24 na ektarya ang 
para sa mga setler. 

Sa tulak ng Quirino-Recto Colo- 
nization Act ng 1935, lalong pina- 
dagsa ang mga setler sa Mindanao. 
Idineklara nitong espesyal na tar- 
get ng pagtatayo ng higit pang 
mga kolonya ng mga setler ang 
Mindanao. Sa Commonwealth Act 
141 ng 1936, ibayong nilimita sa 
apat na ektarya ang pwedeng ariin 
ng isang Moro, samantalang pina- 
hintulutan ang mga setler na mag- 
ari ng hanggang 24 na ektarya. 

Ang mga korporasyong di pag-aari 
ng mga Moro ay pinahintulutan 
pang umangkin ng hanggang 1,024 
ektarya. 

Bilang paghahanda umano sa 
nagbabantang paglusob ng mga 
pwersang Hapon, inilabas ang 
Commonwealth Act 441 noong 
1939 na nagbigay sa mga setler na 
nakapagkumpleto ng pagsasanay- 
militar ng prayoridad sa pamama- 
hagi ng mga lupain. Pangunahing 
pinaburan ang mga nakapagsanay 
sa arnis o espada at sa gayo'y may 
kakayahang makipaglaban sa mga 
Moro na armado ng kris. Nagbukas 
ng tatlong karagdagang erya para 
sa mga setler sa Cotabato Valley at 
Koronadal Valley. Naglaan ang ba- 
tas na ito ng tig-12 ektarya at su- 
portang pinansyal na P7.5 milyon 
para sa 200 Kristyanong setler. 

Noong 1950, itinayo ng papet 
na estado ang Land Settlement 
Development Corporation na na- 
ngasiwa sa pamamahagi ng lupain 
sa 1,500 bagong setler. Pinalitan 
ito ng National Resettlement and 
Rehabilitation Administration 
(NARRA) noong 1954 na nakapa- 
mahagi ng lupain sa 20,500 katao 
hanggang 1963, pangunahin na sa 
Lanao at Cotabato. Sinaklaw din 
ang mga prubinsya ng Davao noong 
dekada 1950. Noong 1980, pina- 
ngasiwaan ng Ministry of Agrarian 
Reform ang 23 pang mga bagong 
proyektong resettlement sa Minda- 
nao na nakapamahagi ng mga lupa- 
in sa 22,639 bagong setler sa Min- 
danao at Sulu. 

Pangangamkam ng mga da- 
yong korporasyon at malaking 
panginoong maylupa. Higit pa sa 
mga ipinamahagi sa mga setler, 
malalawak na lupang ninuno ang 
kinamkam ng malalaking dayuhan 
at lokal na kapitalista. 

Noong 1957, ang Firestone Tire 
and Rubber Company ay binigyan 
ng 1,000 ektaryang lupa para sa 
plantasyon ng rubber sa Makilala, 
Cotabato. Noong 1963, ang Dole 


Philippines ay nakaangkin ng 
malalawak na lupain para tamnan 
ng pinya sa Cotabato. Noong 1966, 
ang Weyerhaueser Corporation ay 
binigyan ng 72,000 ektaryang kon- 
sesyon para makapagtroso sa Min- 


danao. Noong 1968, ang Boise 
Cascade Corporation ay nabigyan 
ng 42,000 ektaryang konsesyon pa- 
ra makapagtroso sa Mindanao. 

Marami pang mga komprador at 
burukratang kapitalista ang nabi- 
yayaan ng malalaking konsesyon 
para makapagtroso sa Mindanao, 
kabilang na ang Bislig Bay Lumber 
Company na nabigyan ng 141,000 
ektarya sa Surigao. Malalawak na 
lupain din para sa pagtotroso, pag- 
mimina at pagtatayo ng mga plan- 
tasyon ang ibinigay sa malalaking 
komprador na pamilyang Sarmien- 
to, Magsaysay, Soriano, Cojuangco, 
Puyat, Alcantara, Ayala, Floirendo, 
Yuchengco, Elizalde at Roces. 

Ang pamilyang Piñol ay naka- 
pangamkam ng mahigit 2,500 ek- 
tarya ng lupang ninuno ng mga Mo- 
ro at Lumad na ginawang planta- 
syon ng rubber, kalakhan sa North 
Cotabato. Bilang panlaban sa mga 
pambansang minoryang inagawan 
nila ng lupa, ang mga Piñol at iba 
pang mangangamkam ng lupa ay 
nagtayo ng mga armadong grupong 
panatiko tulad ng Ilaga para mag- 
silbing pribadong hukbo. [AB] 

Muling pagbuhay sa Ilaga at mga pasistang 


grupong panatiko 


S: pamamagitan ng mga reaksyunaryong pulitikong 
anti-Moro, itinutulak ngayon ng rehimeng Arroyo 
ang muling pagbuhay ng mga pwersang vigilante 
upang gamitin ang mga ito sa pinatinding gera laban 
sa Bangsamoro. Kaalinsabay nito, sa pangunguna ni 
Sec. Ronaldo Puno ng Department of Interior and Lo- 
cal Government (DILG), hinihikayat nito ang pagpapa- 
rami at pagpapakalat ng mga grupong vigilante na 
aarmasan ng reaksyunaryong estado laban sa mga re- 
bolusyonaryong pwersa ng MILF at ng pambansa de- 
mokratikong kilusan di na lamang sa Mindanao, kundi 
sa buong bansa. 

Ibayo ngayong inaarmasan, pinalalakas at pinaka- 
kawalan ang mga armadong vigilante sa tulak ni 
North Cotabato Vice Gov. Emmanuel Piñol, kilalang 
Supremong Kumander ng Ilaga--isang panatikong 
grupong anti-Moro na ginamit noong pribadong huk- 
bo sa kampanya ng pangangamkam ng lupa at paglu- 
lunsad ng henosidyo laban sa mga Moro. Tinitipon 
ngayon sa New Jerusalem Movement o Reform the 
Ilaga Movement ang mga dating pwersa ng Tadtad, 
Muslim-Free Mindanao, Crusade of the Children of 
God, at iba pa. 

Ang pagbubuo ng mga armadong grupong vigilan- 
te ay malaon nang taktika ng mga reaksyunaryo upang 
maghasik ng takot at supilin ang paglaban ng mama- 


Paglahok ng mga tropa ngUS w 
sa kombat, muling tumambad 


mayan. Karahasan, terorismo at takot ang hatid ng 
mga ito sa mamamayan. Sa ilalim ng diktadurang Mar- 
cos, nagsanay ang AFP ng mga grupong paramilitar at 
hinikayat ang pagbubuo ng Ilaga, Monkees, Beatles at 
mga panatiko-relihiyosong grupong Tadtad, Rock 
Christ, Kill a Komunist for Krist (KKK), at iba pa. 

Sa pangunguna noon ni Puno, noo'y Deputy Minis- 
ter ng Ministry of Local Government and Community 
Development, pinlano ang indoktrinasyon ng mga ba- 
rangay tanod sa mga sikretong training school upang 
magsilbing pwersang kaagapay ng AFP sa pagsupil sa 
rebolusyonaryong kilusan at pagsuhay sa pasistang 
rehimen. Ipinadron ito ni Puno sa Brown Shirt Storm- 
troopers na sumuhay sa pasistang paghahari ni Adolf 
Hitler sa Germany. Nasapawan na lamang ang proyek- 
to ni Puno nang bumagsak ang diktadurang Marcos 
noong 1986. 

Muli itong binubuhay ngayon ni Puno. Sinasag- 
pang niya ang nilikha nilang kaguluhan sa Mindanao 
para armasan ang mga “police auxiliaries” at “civilian 
volunteer organization” sa ilalim ng DILG. Isanlibong 
shotgun na at iba pang kagamitan ang panimulang 
ipinadala sa mga ito. Isusunod rito ang 12,000 karag- 
dagang armas para sa kanila. Ayon sa PNP, ipakakalat 
ang planong ito sa buong bansa at gagamitin din la- 
ban sa BHB. ABI 


uling tumampok ang nag- 
M pasay na presensya ng 

mga tropang Amerikano sa 
Pilipinas at direkta nilang paglahok 
sa mga operasyong pangkombat 
nang muntik nang mapabilang sa 
mga kaswalti ng isang ambus ng 
Abu Sayyaf ang isang sundalong 
Amerikano. Di man sinasadya ay 
inamin ng US Armed Forces Guam 
National Guard na ang isang myem- 
bro ng yunit na ito na nakadeploy 
sa Joint Special Operations Task 
Force-Philippines (JSOTFP) ang na- 
pasama sa mga pwersang tinamba- 
ngan ng Abu Sayyaf sa Patikul, Su- 
lu nitong katapusan ng Agosto. 

Ang sundalo ay kabilang ng isang 
platun mula sa 1st Battalion, 
294th Infantry Regiment ng US 
Army at idineploy sa Sulu nitong 
Mayo bilang myembro ng JSOTF-P. 
Hindi nasaktan ang sundalong 
Amerikano subalit apat na tropa ng 
AFP ang namatay sa ambus. Isa 
pang nakabisto sa presensya ng 
mga militar ng US sa mismong ope- 
rasyon ang agarang paglalapat ng 
mga ito ng pangunang lunas sa 
mga nasugatang lokal na sundalo 
at pagpapabakwit ng mga sugatang 
Pilipinong tropa, gamit ang heli- 
kopter ng militar ng US. 


Sige ang pagtanggi ni AFP 

NG 
Chief of Staff Gen. Alexander Yano 
sa direktang paglahok ng mga tro- 
pa ng US sa mga operasyong pang- 
kombat dahil labag ito sa reaksyu- 

naryong konstitusyon. Subalit bukod sa naganap 
kamakailan sa Patikul, Sulu, napakarami pang ibang 
patunay ng direktang partisipasyon ng mga tropa 
ng US sa kombat. Nitong Pebrero, sabayang sinala- 
kay ng mga tropa ng US at AFP ang Barangay Ipil 
sa Maimbung, Sulu na pinaghihinalaang pinupuga- 
ran ng mga bandidong Abu Sayyaf. Pitong sibilyan 
ang napatay sa pananalakay, kabilang ang dalawang 
bata at isang buntis na babae. Isa ring nagbabaka- 
syong sundalong Pilipino, si PFC Ibnol Wahid, ang 
pinaslang. Saksi ang kanyang byuda na si Sandrawi- 
na sa presenya ng mga sundalong Amerikano sa 
reyd, at tinukoy niya ang pagkakasangkot ng apat 
na tropa ng US sa pagpatay sa kanyang asawa. 

Bukod pa sa gayong mga insidente, nariyan ang 
mga pasilidad na itinayo ng US sa Zamboanga City 
tulad ng hedkwarters ng JSOTF-P sa loob ng Camp 
Don Basilio Navarro, isang air asset facility sa loob 
ng Naval Forces ng AFP Western Command, at ang 
pasilidad para sa pagsasanay sa loob ng Camp Ar- 
turo Enrile sa Barangay Malagutay. Permanente na 
ring tanawin sa mga baybayin ng Recodo at San Ra- 
mon sa Zamboanga City ang limang malalaking bar- 
ko ng US at mga maliit ding barko nito. Sa kabila 
ng pagpapaabot ni Zamboanga Air Transportation 
Office Director Celso Bayabos ng kwestyon sa 
JSOTF-P tungkol sa mga istrukturang itinayo ng US 
Armed Forces sa Zamboanga International Airport, 
mas marami at mas naglalakihan pa ngayong mga 
istruktura ang patuloy nilang itinatayo roon. 

Noong 1992 ay binuwag ang mga base militar 
ng US sa bansa bunsod ng pagkakabasura ng Sena- 
do sa RP-US Military Bases Agreement. Ngunit pag- 
katapos ng isang dekada ay dumating sa Zamboan- 
ga City ang may 200 tropa ng US Special Forces sa 
bisa ng Visiting Forces Agreement. Layunin umano 
ng tinaguriang “visiting forces” ang sanayin ang 
mga sundalong Pilipino laban sa mga terorista sa 
Basilan. Ngunit nitong nakaraang anim na taon, di 
na maitanggi na naging permanente na ang presen- 
sya nila. 

Hindi na nawalan ng presensya kahit kailan ang 
mga tropang Amerikano sa Mindanao. Mula 200 ay 
lumaki ang kanilang bilang sa di bababa sa 600 
ngayon. Isinasangkalan sa patuloy nilang presen- 
sya ang pagsasanay pa rin sa mga tropa ng AFP at 
ang pagsasagawa umano ng mga “humanitarian 
mission.” Ang totoo'y lumawak at lumalim ang pag- 
kakasangkot ng militar ng US sa kombat at iba 
pang operasyong militar sa Pilipinas mula noong 
2002 nang tukuyin ni US Pres. George W. Bush ang 
Mindanao bilang “ikalawang larangan” ng US sa 
“gera laban sa terorismo.” ABI 

PANANALANTA NG PASISTANG EsTano iiia 
Mga sibilyan, 
sinasalanta 
ng atakeng militar 
ng AFP sa Mindanao 


k Paa 


Ced PIA 
KN fate 


WE 
WI — 
e p 


alos kalahating milyong mamamayan na ang 
H rise at dumanas ng mga pinsala at kahira- 
pan dahil sa nagpapatuloy na mga opensiba ng 
AFP laban sa Moro Islamic Liberation Front-Bangsa- 
moro Islamic Armed Forces (MILF-BIAF) sa Mindanao. 
Dumarami ang namamatay at nasusugatang mga ino- 
senteng sibilyan bunga ng walang habas na pambo- 
bomba at iba pang porma ng paglabag sa karapatang- 
tao na isinasagawa ng mga tropa ng gubyerno sa mga 
tinatarget nilang mga lugar. Sa kabila ng mga nailan- 
tad nang mga paglabag, pilit pinagtatakpan ng mga 
nakatataas na upisyal ng AFP ang mga pangyayari. Ma- 
sahol pa rito, hinaharang at pinagbabawalan ang pag- 
pasok ng mga tulong para sa mga bakwit. Nalantad rin 
ang kapabayaan ng rehimeng Arroyo sa pagbibigay ng 
maagap na tulong sa mga mamamayang dislokado. 
Umaabot na sa 100,024 pamilya o 479,223 katao 
ang sapilitang lumikas dahil sa mga labanan sa Min- 
danao, batay sa pinakahuling ulat ng National Disas- 
ter Coordinating Council (NDCC) noong Setyembre 3. 
Sa kabuuan, umaabot sa 22,861 pamilya o 111,133 
katao ang naninirahan sa 155 sentro ng ebakwasyon. 

Matitingkad na paglabag ng AFP sa karapatang-tao 

Mula noong Agosto 26, walang habas ang panga- 
nganyon at paghuhulog ng bomba ng AFP sa mga pi- 
nagsususpetsahang pusisyon ng MILF-BIAF sa bayan 
ng Piagapo, Lanao del Sur. Ipinwesto ng militar ang 
kanilang mga 105mm howitzer sa loob mismo ng kam- 
pus ng Mindanao State University sa Marawi City, ba- 
gay na nakalikha ng matinding takot sa mga estud- 
yante at guro ng unibersidad. 

Sa pangambang matamaan ng mga bomba, libu-li- 
bong sibilyan ang lumikas sa kanilang mga tahanan. 
Mahigit 20 sibilyan ang namatay bunga nito, batay sa 
ulat ng Commission on Human Rights (CHR). Pero ma- 
higpit itong pinagtatakpan at itinatanggi ng AFP. 

Marami ring mga sibilyan sa mga barangay ng La- 
pok, Tapikan, Tukanalipao, Dapiawan at Diate sa Sha- 
riff Aguak, Maguindanao ang nagrereklamong hinalug- 
hog ang mga kabahayan at ninakaw ang kanilang mga 
ari-arian ng mga pwersa ng AFP. Ganito rin ang nang- 
yari sa mga prubinsya ng Maguindanao, Cotabato at 
Sarangani nitong nagdaang mga linggo. 

Samantala, noong Agosto 28, buong araw na wa- 
lang habas na kinanyon at binomba ng mga tropa ng 
AFP ang mga bayan ng Guindulungan, Talayan at Tali- 
tay sa Maguindanao. Tatlong sibilyan ang namatay at 
limang bangkang de motor at ilang motorsiklo ang na- 
sira sa pambobomba. 

Limang sibilyan naman ang namatay sa ibang lu- 
gar dahil sa panganganyon ng AFP. Ang mga biktima 
ay sina Ali Lamalan, 17, estudyante; Mantil Abdullah, 


Terorismong militar, laganap 


sa lunsod at nayon 


ligal na pang-aaresto at pana- 
Tro sa mga lider-masa at ak- 


tibista at terorismo kaugnay ng 
matinding militarisasyon sa kana- 
yunan ang tampok sa pinakahuling 
mga ulat ng paglabag sa karapa- 
tang-tao na nakalap ng Ang Bayan: 

Agosto 31-Setyembre 2. Iligal 
na inaresto at tinortyur ng pinag- 
sanib na mga elemento ng PNP- 
Cavite at Regional Special Opera- 
tions Group (RS0OG)-Calabarzon 
(Cavite-Laguna-Batangas-Rizal- 
Quezon) ang siyam na kasapi ng 
Kalipunan ng Magsasaka sa Kabite 

Joson, 55: 
Igana, 


papunta sana 


(Kamagsasaka-Ka) na sina Re- 
nato Alvarez, 63: Yolanda 
Caraig, 48: Neshley Cre- 
sino, 27: Franco Rome- 
roso, 27: Felip Nardo, 
24: Bernardo Derain, 36: 
Janice Javier, 26: Mario 
at Jommel 
19. Ang mga 
magsasaka ay dinakip 
sa Barangay Tartiana, 
Silang, Cavite habang 
noong 
Agosto 31 sa isang pagpupulong 
para sa ilulunsad na kilos-protesta 


75, magsasaka ng Barangay Dugungen, Mamasapano, 
Maguindanao, Saya Satol, 30, magsasaka, Angkad Ma- 
tuwa, 79, magsasaka ng Dugungen,: at Abdul Maliq 
Siddik, 60, negosyante. Dalawa pang di nakilalang 
mga sibilyan ang nasugatan. 

Ilan ding mga bahay at mga hayop ang natamaan 
sa walang habas na pambobomba ng howitzer, mortar 
at eroplano sa mga barangay ng Kuloy, Tapikan, La- 
pok, Dugungen, Malingao, Tina, Pamalian, Pusao, Pi- 
keg, Bagon Upam at Libutan sa Shariff Aguak, Ma- 
guindanao. Daan-daang sako ng bigas at mga ari-ari- 
an sa mga bahay ang ninakaw ng mga tropa ng gub- 
yerno. 

Libu-libong mga sibilyan ang nagbakwit at nakisu- 
kob sa Libutan Elementary School, Datu Tahir Ampa- 
tuan National High School, Mahad Libutan at Libutan 
Public Market. Ang iba'y nakatira sa tabi ng mga kal- 
sada at mga bahay nang mahigit isang linggo na. Ang 
ilan sa kanila ay nagkasakit na, laluna ang mga bata 
at matatanda. 

Noong Agosto 29, hinarang at pinagbawalang pu- 
masok ng mga sundalo ng 104th Brigade ng Philippine 
Army ang convoy ng United Nations (UN) na nagdada- 
la ng mga inempakeng pagkain para sa 400 pamilyang 
nagbakwit mula sa Lanao del Norte. Order umano ito 
ng kanilang kumander. Nauna pa rito, isang food 
blockade ang ipinatupad ng AFP sa General Santos-Pa- 
limbang Highway para raw magutom ang mga mandi- 
rigma ng MILF, subalit mga sibilyan ang naapektuhan 
nito. ABI 


sa darating na Oktubre laban sa 
land-use conversion. Sila umano ay 
may dalang mga baril. 

Ayon sa salaysay ng mga bik- 
tima, kagagaling lamang nila sa 
bahay ni Alvarez, presidente ng 
Kamagsasaka-Ka, nang 
harangin ang kanilang 

sasakyan ng 20 ar- 

madong lalaking sa- 
kay ng isang van at 
isang kotse. Iginapos 
at piniringan sila. 
Nang makarating na 
ang siyam sa Camp 
Vicente Lim sa Calamba, 
Laguna, pinagbantaang gahasain 
si Cresino. Si Javier naman ay ti- 
nutukan ng baril sa kanyang ba- 

tok nang tumangging sagutin ang mga pinagtata- 
nong sa kanya. Pinagbantaan din siyang buhusan 
ng gasolina ang kanyang katawan at sunugin. Ki- 
nuryente naman ang ulo at ari nina Derain at Nar- 
do habang pilit na pinaaamin na mga myembro 
umano sila ng BHB. Pinaghukay din ng sariling li- 
bingan si Nardo. 

Dahil wala namang nakuhang mga 
ebidensya, iniutos ng prosekyutor na 
palayain sila nitong Setyembre 2. 

Agosto 28. Pinagbantaan ang bu- 
hay ng apat na upisyal ng Karapatan- 
Cebu. Ang mga biktima ay sina Vimarie 
Arcilla, Jean Suarez, Concordia Oyao at 
Dennis Abarientos na siyang pangkalaha- 
tang kalihim. Tinakot at pinagbantaan ng 
mga nagpakilalang “Joy” at “Benjie” ang 
mga biktima sa pamamagitan ng mga 
mensaheng text. Sina Joy at Benjie ay 
mga “resource person” (ibig sabihin, 
mga impormer) sa Bohol at Cebu ng 3rd Civil Rela- 
tions Group at ng Intelligence Service of the AFP. 

Hulyo 26. Dinukot ng mga nag-ooperasyong sun- 
dalo ng 46th IB ang magsasakang si Nomlon Gebane, 
31. Nag-uuling noon si Gabane malapit sa gubat sa 
itaas ng Barangay Caranas, Motiong, Samar nang ma- 
tyempuhan siya ng militar. Hindi pa rin siya natatag- 
puan hanggang ngayon. 

Hulyo 22. Pinaputukan ng mga sundalo ng 63rd 
IB si Bernabe dela Cruz sa kanyang tahanan sa Baran- 
gay Rizal, Matuguinao, Samar. Samantala sa Barangay 
Inubod, iligal na pinasok ng militar ang mga bahay 

doon. Naghahanap sila ng baril subalit walang nakita 
ang mga ito. 

Hulyo 6. Sinaktan ng mga elemento ng 63rd IB 
ang dalawang batang magkapatid na sina Gino dela 
Cruz, 12 taong gulang at Lino dela Cruz, 10 taong 
gulang. Pauwi sana ang dalawa sa kanilang tahanan 
sa Barangay Carolina, Matuguinao, Samar nang ma- 
kasalubong ang mga sundalo na nagpapatrulya. 

Piningot ang mga tenga ng mga bata at sinabihang 
lagot sila kapag natambangan ng BHB ang yunit 
militar. 

Sa nasabing barangay din ay binaril si 
Alvin Tenedero, residente roon. Nakatak- 
bo ang biktima upang makaiwas pa sa 
maraming putok ng baril. Tinakot din 
ang iba pang residente at inakusahang 
supporter sila ng BHB. Napilitan ang iba 
na pagsilbihan ang mga sundalo. 

Samantala, tatlong bahay naman sa karatig 
barangay ng Rizal sa nasabing bayan ang sinunog 
ng mga sundalo. 

Hulyo 5 hanggang sa kasalukuyan. Patuloy na 
nakapiit ang apat sa 13 magsasakang dinampot ng 
mga elemento ng bandidong Revolutionary Proletarian 
Army (RPA) noong Hulyo 5 sa Barangay Andres Bo- 
nifacio, Cadiz City, Negros Occidental. Pagkatapos ma- 
dakip ng RPA, ipinasa sila sa PNP at inakusahan ng ili- 
gal na pagtotroso. Ang apat sa tinaguriang “Cadiz 13” 
ay sina Jose Perez, Jaime Lambergo, Santiago Antipu- 
esto at Romulo Villanueva. Ang iba pa ay hinuli ha- 
bang nagsasaka at ang isa sa kanila ay inakusahan ng 
RPA na myembro umano ng BHB. ABI 


Writ of amparo, palalawakin pa 


Poo ng Korte Suprema 
ang pagpapalawak ng sakop 
ng writ of amparo, ayon sa pu- 
nong mahistrado nitong si Reyna- 
to Puno. Ipinahayag ito ni Puno 
nang magsalita siya sa isang po- 
rum ng College of Law ng Univer- 


sity of the Philippines sa Diliman, 
Quezon City noong Agosto 28. 
Ayon kay Puno, pinag-aaralan ng 
mataas na hukuman ang pagsak- 
law maging sa mga karapatang 


pang-ekonomya, 
pangkultura. 
Ang sinasaklaw lamang ng 


panlipunan at 

writ of amparo ngayon ay mga ka- 
so tungkol sa ekstrahudisyal na 
pamamaslang at pagdukot. Batay 
sa pahayag ni Puno, maaaring 
saklawin na rin ng writ of amparo 
ang pagbibigay-proteksyon sa 
mga maralita ng lunsod laban sa 
mga demolisyon at iba pang ka- 
tulad na sitwasyon. Alinsunod 
raw ito sa kasalukuyang praktika 
sa mga bansa ng Latin America. 
Kung matuloy man, makukun- 
sidera itong kauna-unahang 
pangyayari at tagumpay para sa 
mga progresibong organisasyon, 


ani Renato Reyes, pangkalaha- 
tang kalihim ng Bagong Alyan- 
sang Makabayan (BAYAN). Mali- 
ban sa BAYAN, ang ilan pang du- 
malo sa porum na may temang 
“Kabuhayan, Karapatan, Kataru- 
ngan: A forum on economic, social 
and cultural rights: Violations and 
Remedies” ay ang National Union 
of People's Lawyers, Kilusang 
Magbubukid ng Pilipinas, PAMA- 
LAKAYA at Karapatan. Nagsumite 
ang mga ito ng kani-kanilang 
mga panukala sa punong mahis- 
trado. ABI 

"Tagaytay 5," malaya na 


sang tagumpay para sa kilusang 
magbubukid ang pagbasura sa ka- 
song rebelyon laban sa tinaguriang 
“Tagaytay 5” at ang pagpapalaya sa 
kanila ng Tagaytay Regional Trial 
Court (RTC) nitong Agosto 29. Ito 
ang pahayag ni Rep. Rafael “Ka Pa- 
eng” Mariano ng partidong Anakpa- 
wis at tagapangulo rin ng Kilusang 
Magbubukid ng Pilipinas (KMP). 
Ang “Tagaytay 5” ay sina Aris 
Sarmiento, Axel Pinpin, Riel Custo- 
dio, Enrico Ybañez at Michael Ma- 
sayes. Sina Sarmiento, Pinpin at 
Custodio ay mga kasapi ng Kalipu- 
nan ng mga Magsasaka sa Kabite 
(Kamagsasaka-Ka) samantalang si- 
na Ybañez at Masayes ay mga dray- 
ber. Inaresto sila noong Abril 28, 
2006 ng pinagsanib na mga opera- 
tiba ng Cavite PNP at Naval Intelli- 


gence habang bumibyahe sa Tagay- 
tay, Cavite. Ikinulong ang lima sa 
Laguna matapos sampahan ng ka- 
song rebelyon sa Tagaytay RTC. 

Noong Agosto 20 ay idineklara 
ni Judge Edwin Larida Jr. ng RTC 
Branch 18 na iligal ang pagkakaa- 
resto at pagkakakulong sa kanila. 
Iniutos niya ang agarang pagpapa- 
laya sa kanila. 

Kasunod ng paglaya ng “Tagay- 
tay 5,” umaasa si Ka Paeng na di 
magtatagal ay lalaya rin si Randall 
“Ka Randy” Echanis, 61, deputy 
secretary-general ng KMP. Si Echa- 
nis ay inaresto ng mga operatiba 
ng PNP sa Bago City, Negros Occi- 
dental noong Enero sa gawa-ga- 
wang kaso kaugnay ng “Inopacan 
Massacre” sa Leyte noong 1985. 

Inilipat siya sa PNP Custodial 


Mga kamag-anak ng mga dinukot, 
nagdaos ng kilos-protesta 


Center sa Camp Crame, Quezon City 
mula sa Leyte. Ngunit noong Agosto 
8 ay biglaan siyang inilipat sa Mani- 
la City Jail at isinama sa mga pang- 
karaniwang kriminal. Nagbunsod ito 
ng sunud-sunod na mga kilos-pro- 
testa. Nitong Setyembre 1, sa atas 
ng RTC Branch 32 ay ibinalik ang li- 
der-magsasaka sa Camp Crame. 
Bago ito, isa pang tagumpay 
ang nakamit ng progresibong kilu- 
san noong Agosto 27 nang maki- 
tang walang batayan at sa gayo'y 
ibinasura ni RTC Judge Napoleon 
Sta. Romana sa Guimba, Nueva Eci- 
ja ang mga kasong kidnapping at 
murder laban kina Bayan Muna 
Rep. Satur Ocampo at Teodoro Ca- 
sino, Rep. Liza Maza ng Gabriela 
Women's Party at kay Ka Paeng. Œ 


aglunsad ng kilos-protesta sa Maynila at Iloilo 

City noong Agosto 30 ang mga kamag-anak ng 
mga biktima ng pagdukot. Ang pagkilos ay bahagi 
ng paggunita ng Pandaigdigang Araw ng mga Nawa- 
wala. 

Mahigit isang daan ang nagdaos ng rali sa Plaza 
Miranda sa Maynila na inorganisa ng Desaparecidos, 
organisasyon ng mga pamilya ng mga biktima ng 
pagdukot. Ilan sa mga progresibong organisasyong 
dumalo rito ang Anakbayan, Alliance of Concerned 
Teachers, Anakpawis at National Federation of Peas- 
ant Women. Pagkatapos ng kanilang rali sa Plaza 
Miranda, nagmartsa sila tungong Mendiola Bridge 
na may dala-dalang mga nakasinding parol bilang 
simbulo ng ilaw na gumagabay sa kanila sa pagha- 
hanap ng katarungan para sa mga kamag-anak ni- 
lang dinukot at hindi pa natatagpuan hanggang 
ngayon. 

Samantala, sa Iloilo City, muling ipinanawagan 
ng dalawang anak na babae ni Luisa Posa-Domina- 
do (tagapagsalita ng SELDA-Panay) at asawa ni Ni- 
lo Arado (tagapangulo ng BAYAN-Panay), gayundin 

ng mga kasama't kaibigan nila na palayain sina Do- 
minado at Arado at bigyan sila ng katarungan. Ang 
dalawang militanteng lider ay dinukot sa Oton, Ilo- 
ilo ng mga pinaghihinalaang militar at bandidong 
Revolutionary Proletarian Army noong gabi ng 
Abril 12, 2007. 

Nagbigay ng suportang moral si Bayan Muna 
Rep. Teodoro Casio sa mga kamag-anak at mga 
biktima ng pagdukot. Aniya, “Ang bawat iyak, hi- 
nagpis at ngitngit ng pamilya ng mga nawawala ay 
galit, hinagpis at ngitngit ng sambayanang Pilipino 
dahil sa isang sibilisadong lipunan, hindi pwedeng 
payagan ang isang karumal-dumal na krimen" ka- 
gaya ng pagdukot. 

Umaabot halos sa 2,000 ang mga dinukot mula 
noong panahon ng diktadurang US-Marcos hang- 
gang sa kasalukuyan. Kaugnay nito, iginigiit ni 
Mary Guy Portajada, tagapagsalita ng Desapareci- 
dos, ang pagparusa sa mga tagapagpatupad ng Op- 
lan Bantay Laya, kabilang na si Gloria Arroyo, dahil 
sa kanilang direktang responsibilidad sa pagdukot 
sa 193 biktima mula noong 2001. ABI 


ANG BAYAN Setyembre 7, 2008 


MATATAGUMPAY NA OPENSIBA NG BHB WK 


81 armas nasamsam ng BHB 
sa mga taktikal na opensiba 


yan (BHB) sa inilunsad nitong mga aksyong militar sa Rizal, Bu- 


Wie ews armas (81) ang nasamsam ng Bagong Hukbong Ba- 


lacan, Compostela Valley, Quezon, Batangas at Davao Oriental ni- 
tong Hulyo 27-Agosto 30. Samantala, dalawang sundalo ang napatay at 
maraming iba pa ang nasugatan sa ambus ng BHB sa Negros Occidental. 


Sa Bulacan. Dalawampu't apat 
na armas ang nasamsam ng Bagong 
Hukbong Bayan (BHB) sa dalawang 
reyd na isinagawa nito noong ha- 
pon ng Agosto 30. Sa unang takti- 
kal na opensiba, sinalakay ng mga 
Pulang mandirigma ang isang de- 
tatsment ng Philippine National 
Police (PNP) sa San Isidro, Norza- 
garay bandang alas-3:30 ng hapon. 
Isang awtomatikong riple at apat 
na pistola ang kanilang naagaw di- 
to. Halos kasabay nito, nilusob ng 
isa pang yunit ng BHB ang mga 
outpost ng mga gwardyang nagba- 
bantay sa Palmera Homes, San Jo- 


se del Monte City. Walong matata- 
as na kalibreng armas at 11 pisto- 
la ang nasamsam sa kanila ng mga 
Pulang mandirigma. Pakay ng ak- 
syong militar nila na kunin ang 
mga sandatang ginagamit sa pang- 
aabuso sa mga magsasaka sa pali- 
gid ng nasabing subdivision. 

Sa Rizal. Sampung armas ang 
nakumpiska ng mga Pulang mandi- 
rigma ng Narciso Antazo Aramil 
Command ng BHB-Rizal (NAAC- 
BHB) nang salakayin nila ang com- 
pound ng RFM-Swift Company ban- 
dang alas-3 ng hapon noong Agos- 
to 30. Ang mga nasamsam na ar- 


Kapatid ni Manero, pinalaya ng BHB 
PINALAYA ng Merardo Arce Command (MAC) ng Bagong Hukbong Ba- 
yan (BHB)-Southern Mindanao Region noong Agosto 24 si Jose Ma- 
nero, dating sarhento ng Philippine Army at badigard ng pangino- 
ong maylupang pamilyang Lorenzo. Inaresto siya ng MAC noong Ma- 
yo 11 sa Sityo Lorenzo, Barangay Pangyan, Calinan, Davao City. 

Ginawaran si Manero ng “conditional amnesty” matapos siya 
umamin at humingi ng paumanhin para sa mga “krimen at seryosong 
paglabag sa karapatang-tao laban sa mamamayan at rebolusyonar- 
yong kilusan.” Ayon sa pahayag ng MAC, ginawa ni Manero ang ga- 
yong mga kasalanan nang maging kumander siya ng iba't ibang de- 
tatsment ng Philippine Army. 

Kabilang din sa mga kundisyon ng pagpapalaya kay Manero ang 
pangako niyang hindi na siya gagawa ng anumang bagay na ikapa- 
pahamak ng mamamayan, makasisira sa kanilang kabuhayan at lala- 
bag sa mga batayang karapatang-tao, laluna ng mga manggagawa at 
magsasaka. Nangako rin si Manero na hindi lalaban sa BHB. 

Pinalaya si Manero sa distrito ng Calinan at inentrega kay Fr. Pete 
Lamata, kura paroko ng St. Mary's Church sa Buhangin, Davao City. 

Si Jose Manero ay dati ring myembro ng Alsa Masa at nakatatan- 
dang kapatid ni Norberto Manero, ang pumatay sa Italyanong paring 
si Fr. Tullio Favali sa Tulunan, North Cotabato noong Abril 1985. W 

mas ay kinabibilangan ng limang 
riple at limang pistola. Walang pu- 
tok na dinisarmahan nila ang mga 
gwardya mula sa Pinpin Security 
Agency na nagbabantay sa nasa- 
bing kumpanya. Ani Ka Macario “Ka 
Karyo” Liwanag, tagapagsalita ng 
NAAC-BHB, ang aksyong disarma 
ay pagparusa sa kumpanya dahil sa 
pagyurak nito sa mga karapatan ng 
mga manggagawa at paglabag sa 
mga patakaran ng Demokratikong 
Gubyernong Bayan hinggil sa pa- 
ngangalaga ng kalikasan. 

Sa Davao Oriental. Noong araw 
ding iyon, nagpanggap na mga sun- 
dalo ng Philippine Army ang mga Pu- 
lang mandirigma ng BHB at pinasok 
nila ang compound ng Core Mining 
Corporation sa Barangay Calapagan, 
Lupon. Nakakumpiska sila ng isang 
“Baby Armalite”, tatlong kalibre .45 
pistola, isang GPS compass at limang 
radyong pangkomunikasyon. 

Sa Compostela Valley. Noong 
Agosto 28, alas-8:30 ng gabi, sinala- 
kay ng isang yunit ng BHB ang bahay 
ni Sr. Insp. Emilio Bartonico Jr. sa Pu- 
rok 18, Barangay Poblacion, Maragu- 
san. Wala sa kanyang bahay ang da- 
ting hepe ng pulisya ng Maragusan. 
Nasamsam dito ang isang kalibre .45 
pistola, mga bala at mga bandoler. 

Sa Negros Occidental. Dala- 
wang tropa ng Alpha Coy ng 61st 
IB ang namatay nang salakayin ng 
militar ang isang iskwad ng Roger 
Mahinay Command ng Southwest 
Front ng BHB-Negros noong Agosto 
28 sa Sityo Lamintaw, Barangay 
San Jose, Sipalay City. Maraming 
iba pa ang nasugatan. Nagtamo ng 
kaswalti ang mga sundalo ng AFP 
kahit lamang sila sa pwersa at 
pwesto. Ayon kay Ka Nilo Magtang- 
gol, tagapagsalita ng Roger Mahi- 
nay Command, bandang alas-9:30 
ng umaga nang mamataan ng mga 
Pulang mandirigma ang nagmama- 

N BALITA | 


Rolbak, binabarat ng mga kumpanya ng langis 
INIANUNSYO ng mga kumpanya sa langis ang P1 bawas sa pre- 
syo ng diesel, gasolina at iba pang produktong petrolyo nitong 
unang linggo ng Setyembre. Subalit sa harap ng malaking pag- 
bawas sa presyo ng langis sa pandaigdigang pamilihan, iginiit ng 
mga progresibong organisasyon at institusyon na mas malaki pa 
dapat ang ibinawas sa presyo sa Pilipinas. 

Bumagsak hanggang S105/bariles nitong katapusan ng 
Agosto ang presyo ng krudong langis mula 5147 noong Hulyo. 
Subalit nitong nagdaang mga linggo, umabot lamang sa P4 
hanggang P4.50 ang ibinawas sa presyo ng mga produktong pet- 
rolyo sa bansa. Tinataya ng Bagong Alyansang Makabayan na da- 
pat nasa P7 ang kagyat na pagbaba sa presyo, katumbas sa iti- 
naas nito noong mga buwan ng Mayo hanggang Hulyo. 

Lubhang inuunti-unti ng mga kumpanya sa langis ang rolbak 
upang mamaksimisa pa ang kanilang kita. Sa kabila ng malaking 
pagbagsak ng presyo sa pandaigdigang pamilihan, umaabot la- 
mang sa piso bawat linggo ang bawas. Taliwas ito noong Hulyo 
nang itaas ng mga kumpanya ng langis ng P2 hanggang P3 kada 
linggo ang kanilang mga presyo. 

Hungkag ang idinadahilang pagkalugi sa nakaulat na kita ng 
mga kumpanya ng langis. Ngayong taon, inaasahan pa ngang lu- 
maki ang kita ng mga kumpanya ng langis. Noong unang kwarto 
ng taon, nagtala na ng P3.1 bilyong kita ang Shell, mas malaki 
sa P2.7 bilyon na karaniwang kinikita nito sa parehong panahon 
sa nakaraang dalawang taon. Ang Petron naman ay nagtala na ng 
P658 milyon sa unang kwarto. Noong nakaraang taon, nasa P6.03 
bilyon ang iniuulat ng Petron na taunang kita. 

Noong 2007, iniulat ng Shell na tumaas ang kita nito nang 
26% kumpara noong 2006--mula P4.12 bilyon tungong P6.36 
bilyon. Iniulat naman ng Petron ang 6.3% pagtaas ng kita sa 
parehong panahon. Tiyak na mas mataas pa rito ang aktwal ni- 
lang kinita. 

Malaon nang tumatabo ng sobra-sobrang kita ang mga 
kumpanya ng langis. Mula 1996, umaabot na sa P70 bilyon ang 
iniulat na pinagsamang kita ng Shell, Petron at Caltex. 

niobrang mga sundalo. Mabilis silang pumusisyon para mang- 
ambus. Dalawa agad ang napatay sa tropang militar at mara- 
ming iba pa ang nasugatan. 

Sa Southern Tagalog. Nakapaglunsad ang BHB sa mga 
prubinsya ng Quezon, Rizal at Batangas ng apat na reyd, li- 
mang aksyong pamarusa sa mga kaaway sa uri, at isang ope- 
rasyong paglilinis mula Hulyo 27 hanggang Agosto 10. Sa ka- 
buuan, nakasamsam sila ng 42 armas--14 malalakas na riple 
at 28 pistola, maliban pa sa mga bala at ibang kagamitang 
militar. ABI 

Pondo para sa mga atletang 
Pilipino, kinukurakot 

TULAD NG DATI, umuwing talunan ang mga 
atletang Pilipino noong nagdaang Beijing 
Olympics na ginanap nitong Agosto 2008. 
Wala silang bitbit kahit isang medalya. 
Muli nitong ipinakita ang lubhang kakula- 
ngan ng suporta ng gubyerno sa mga man- 
lalarong Pilipino at tagibang na prayoridad 
sa badyet ng reaksyunaryong gubyerno. 

Kapos na kapos ang badyet ng Philip- 
pine Sports Commission (PSC) sa pagsasa- 
nay ng mga atleta. Katunaya'y mayroon 
itong P300 milyong utang na hindi maba- 
yad-bayaran. Ito'y dahil hindi naibibigay 
ang badyet na nakalaan sa PSC mula sa Phi- 
lippine Charity Sweepstakes Office (PCSO). 

Ayon sa tsarter ng PSC, dapat itong tu- 
manggap ng 30% ng kita ng anim na 
loterya ng PCSO bawat taon. Kahit kalahati 
nito sana ay maaaring sumapat na para sa 
programa sa pagpapaunlad ng mga atleta. 
Subalit ayon sa mga upisyal ng PSC, tatlong 
taon nang walang ibinibigay ang PCSO. 

Alinsunod naman sa Republic Act 6847, 
inilalaan dapat sa PSC ang 5% ng kabuuang 
kita ng Philippine Gaming Corporation o 
Pagcor. Pero ayon sa mga upisyal ng PSC, 
kalahati lamang nito ang kanilang nata- 
tanggap. Batay sa taunang kitang mahigit 
P20 bilyon mula 2005, dapat tumanggap 
ang PSC ng di kukulangin sa P1 bilyon taun- 
taon. Ngunit P400 milyon lamang ang ak- 
twal nitong natanggap. 

Ang Pagcor ay nasa ilalim ng Office of 
the President. Kinukurakot ng Malacañang 
ang malaking bulto ng pondo nito. Ayon sa 
Commission on Audit, mahigit P17 bilyon 
na ang mga “cash advance” ng Malacañang 
mula sa Pagcor na wala pang liquidation o 
ulat sa pinagkagastusan. Bukod sa kalahati 
ng kita ng Pagcor na kaagad kinukuha ng 
Malacañang, may hiwalay pang alokasyon 
para sa "confidential, intelligence, extraordi- 
nary and miscellaneous expenses” at iba't 
ibang “subsidyo at donasyon” na kinukuha 
nito at di iniuulat. Malaking bahagi rin ng 
kinita ng Pagcor (P1.42 bilyon noong 2007) 
ay nakalaan sa President's Social Fund na 
hindi na dumaraan sa pagtutuos. 

Itaguyod ang karapatan 
ng Bangsamoro sa pagpapasya-sa-sarili 
at sa kanilang lupang ninuno 


a ng usapin ng pagrespeto sa magkatu- Upang bigyang-matwid ang muling 


wang na karapatan ng mga pamban- pinaigting na digma laban sa 
sang minorya sa pagpapasya-sa-sarili Bangsamoro, sinusulsulan ng rehi- 
at sa kanilang lupang ninuno ang nasa ubod meng US-Arroyo ang sobinismong an- 
ng paglaban ng mamamayang Moro sa daan- ti-Moro at binabaluktot ang usapin ng 
daang taon nang pambansang pang-aapi pagpapasya-sa-sarili at lupang ninu- 
sa kanila. Kaya naman puspusan itong igi- ( no. Sumasabay pa sa pag-uu- 
niit ng Moro Islamic Libe- A |. Y pat ng naghaharing rehimen 
ration Front (MILF) sa fa =A maging ang ilang elemento ng 
pakikipagnegosasyong Ng r reaksyunaryong oposisyon. 
pangkapayapaan sa rehi- W95 Sa gayon, natatabunan at 
meng US- Arroyo. nababaluktot ang usapin ng 
Ngunit malinaw na ma- katarungan sa pagkilala sa 
kakamit lamang nila ito sa karapatan sa pagpapasya- 
pamamagitan ng pagpapa- sa-sarili at lupang ninuno 
tuloy at ibayong pagsusu- ng Bangsamoro para palaba- 
long ng kanilang rebolu- sing paghahati-hati at pami- 
syonaryong armadong paki- migay ito ng pambansang teri- 
kibaka. Tuluyan at tahasan / toryo ng Pilipinas. 
nang tinalikuran ng nag- x Sa harap ng tumitinding 
haharing rehimen ang paki- X reaksyunaryo, sobinista at 
kipag-usap pangkapayapaan pasistang atake laban sa 
sa MILF. Pinag-iibayo nito ngayon Bangsamoro, mahalagang 
ang pag-atake sa Bangsamoro. Ginamit lamang nito magkaisa ang mamama- 
ang usapin ng lupang ninuno at pagpapasya-sa- | yang Pilipino, kasama 
sarili ng Bangsamoro para ilu- ang Bangsamoro at iba 
sot ang pakanang makapa- pang pambansang minor- 
ngunyapit pa sa poder. ya. Isang mahalagang bahagi nito 


Mga tampok sa Pang-aagaw sa lupang Mamamayan, 81 armas nasamsam ng 
i i ninuno ng mga Moro sinasalanta ng AFP BHB sa mga taktikal 
isyung Ito... PAHINA 4 | sa Mindanao PAHINA 6 | na opensiba PAHINA 11 

